**Білім беру мекемелеріндегі білім алушыларға**

**тамақтандыруды ұйымдастыру туралы**

Білім беру мекемелерінде «Әлеуметтік көмек көрсетілетін азаматтарға әлеуметтік көмектің мөлшерін, көздерін, түрлерін және оны беру қағидаларын бекіту туралы» Қазақстан Республикасы Үкіметінің 2012 жылғы 12 наурыздағы № 320 қаулысына, "Денсаулық сақтау және білім беру ұйымдарында тамақтану стандарттарын бекіту туралы" ҚР ДСМ 21.12.2020ж. №ҚР ДСМ-302/2020, "Білім беру объектілеріне қойылатын санитариялық-эпидемиологиялық талаптар" санитариялық қағидаларын бекіту туралы» ҚР ДСМ 16.08.2017 ж. №611, «Орта білім беру ұйымдарында білім алушыларды тамақтандыруды ұйымдастыру, сондай-ақ мектепке дейінгі ұйымдарда, жетім балалар мен ата-анасының қамқорлығынсыз қалған балаларға арналған білім беру ұйымдарында тәрбиеленетін және білім алатын балаларды тамақтандыруды қамтамасыз етумен байланысты тауарларды сатып алу қағидаларын бекіту туралы» ҚР БҒМ 31.10.2018 ж. №598 бұйрықтарына сәйкес білім алушыларға мектептік тамақтандыру ұйымдастырылуда.

Білім алушылардың жекелеген санаттарына сапалы тамақтандырумен қамтамасыз ету мақсатында балалардың жас ерекшеліктерін ескере отырып, бір рет қолданылатын мектеп тағамдарының бірыңғай нормалары Қазақстан Республикасы Үкіметінің 2012 жылғы 12 наурыздағы № 320 қаулысына сәйкес білім беру мекемелерінде 1-11 сынып оқушыларына арналған маусымдық ас мәзірі жасақталды.

Бұл нормаларда балалардың ағзаға қажетті микронутриенттерді алуы қарастырылған: витаминдер, минералды заттар және микроэлементтер.

Бүгінгі таңда мектеп қызметкерлерінің, сондай-ақ ата-аналар қауымдастығының қызмет көрсетуге тұрақты түрде бақылауды жүзеге асыру мүмкіндігі заңнамалы қарастырылған.

Әрбір мектепте балалардың тамақтандыруына бақылау жөніндегі комиссия жұмыс жасайды. Комиссияны мектептің директоры басқарады, құрамына мектеп медбикесі, педагогтар, ата-аналар комитетінің мүшелері, қамқоршылар кеңесі кіреді.

Тамақтандыруды ұйымдастыру Қағидаларына сәйкес қызметті жеткізуші ай сайын орта білім беру ұйымының басшысына өнімнің сапасы мен қауіпсіздігін куәландыратын құжаттарды қоса бере отырып, білім алушылар үшін пайдаланылатын тамақ өнімдерінің тізбесі туралы мәліметтерді ұсынады.

Ай сайын медицина қызметкері немесе жауапты адам тағам және аспаздық өнімдердің сапасын органолептикалық бағалау журналына жазулар енгізілген дайын тамақ сапасына органолептикалық бағалау жүргізеді.

Мектептерде жетім балалар мен ата-анасының қамқорлығынсыз қалған балаларды, әлеуметтік жағдайы төмен, аз қамтылған отбасындағы оқушыларды тегін тамақпен қамтамасыз ету үшін, 5-11 сыныптарда оқитын оқушылардың ата-аналарынан «Отбасы және балалар саласында мемлекеттік қызметтерді көрсету қағидаларын бекіту туралы» ҚР БҒМ 24.04.2020 ж. №158 бұйрығымен бекітілген 10 қосымшасының *"Жалпы білім беретін мектептердегі білім алушылар мен тәрбиеленушілердің жекелеген санаттарына тегін және жеңілдетілген тамақтандыруды ұсыну"* *мемлекеттік қызметті көрсету қағидаларына* сәйкес қағаз және электрондық нұсқада өтініштер қабылдануда.

Қазіргі таңда елімізде эпидемиологиялық жағдайдың күрделенуіне байланысты коронавирустық инфекцияның пайда болуы мен таралуына жол бермеу мақсатында мемлекеттік көрсетілетін қызметтер бойынша өтініштерді мектеп директорына Атырау облысының мемлекеттік қызметтер порталы **«e-qyzmetter.kz»** ақпараттық жүйесі арқылы электрондық нұсқада жолдауға болады.

Салауатты өмір салтын насихаттау, дені сау ұрпақ тәрбиелеу бүгінгі күннің талабы.

Дұрыс тамақтану денсаулықты нығайтуға және сақтауға мүмкіндік береді.

***«Дені сау ұрпақ мемлекет байлығы»***





 

 

 

 

 